5G অতীত! চালু হচ্ছে স্যাটেলাইট ইন্টারনেট? বড় ঘোষণা ইলন মাস্কের

ওয়েব ডেস্ক: অনেকদিন ধরেই শোনা যাচ্ছে, ভারতে স্যাটেলাইট ইন্টারনেট (Satellite Internet) পরিষেবা চালু করবে স্টারলিঙ্ক (Starlink)। ভারতের টেলিকম বাজারে যে আসতে চাইছেন ইলন মাস্ক (Elon Musk), সেই ইঙ্গিতও মিলেছে বহুবার। কিন্তু বাস্তবে ভারতের বুকে এরকম কোনও পরিষেবা এখনও চালু করতে পারেননি টেসলা ও স্পেসএক্স–এর (SpaceX) কর্ণধার।

সম্প্রতি ইলন মাস্ক জানিয়েছেন, তিনি ভারতে সুলভ মূল্যে স্টারলিঙ্ক স্যাটেলাইট ইন্টারনেট পরিষেবা চালু করার অপেক্ষায় আছেন। বুধবার ভারতের যোগাযোগমন্ত্রী জ্যোতিরাদিত্য সিন্ধিয়ার একটি পোস্টের জবাবে এক্স হ্যান্ডেলে একটি পোস্ট করে তিনি একথা জানান।

আরও পড়ুন: পৃথিবীতে নেমে আসছে রহস্যময় লাল আলো! কী ব্যাখ্যা দিল NASA?

আগে সিন্ধিয়া স্টারলিঙ্কের সঙ্গে সঙ্গে একটি বৈঠকের কথা জানিয়ে এক্স হ্যান্ডেলে একটি পোস্ট করে লিখেছিলেন, “স্যাটেলাইট–ভিত্তিক লাস্ট–মাইল কানেক্টিভিটিকে আরও উন্নত করতে ফলপ্রসূ আলোচনা হয়েছে।” তিনি আরও বলেন, প্রধানমন্ত্রী নরেন্দ্র মোদির ‘ডিজিটাল ইন্ডিয়া’র স্বপ্ন পূরণ করবে স্যাটেলাইট ইন্টারনেট। এতে দেশের সমস্ত প্রত্যন্ত গ্রামে ইন্টারনেট পৌঁছে যাবে বলে জানান তিনি।

এদিকে আবার সম্প্রতি স্টারলিঙ্কের ভারতীয় ওয়েবসাইটে একটি কনফিগারেশন গ্লিচের কারণে পরিষেবার দাম নয়ে তৈরি হয় বিভ্রান্তি। স্যাটেলাইট ইন্টারনেটের মাসিক সাবস্ক্রিপশন হিসেবে ৮,৬০০ টাকা এবং হার্ডওয়্যার কিটের দাম ৩৪,০০০ টাকা দেখানো হয়েছিল। কিন্তু পরে সংস্থা জানায়, স্টারলিঙ্কের ভারতীয় ওয়েবসাইট এখনও চালুই হয়নি। তবে শিগগিরই যে ভারতের টেলিকম দুনিয়ায় ইলন মাস্কের ইন্ট্রি হবে, তার একটা ইঙ্গিত পাওয়া গেল এই বার্তায়।

দেখুন আরও খবর:

The post 5G অতীত! চালু হচ্ছে স্যাটেলাইট ইন্টারনেট? বড় ঘোষণা ইলন মাস্কের first appeared on KolkataTV.

The post 5G অতীত! চালু হচ্ছে স্যাটেলাইট ইন্টারনেট? বড় ঘোষণা ইলন মাস্কের appeared first on KolkataTV.